Neuvoston päätöslauselma, tehty 25 päivänä kesäkuuta 1996, teollisesta yhteistyöstä muiden alueiden ja kolmansien maiden sekä muun muassa Välimeren alueen maiden kanssa



Virallinen lehti nro C 203 , 13/07/1996 s. 0004 - 0006



NEUVOSTON PÄÄTÖSLAUSELMA, tehty 25 päivänä kesäkuuta 1996, teollisesta yhteistyöstä muiden alueiden ja kolmansien maiden sekä muun muassa Välimeren alueen maiden kanssa (96/C 203/02) EUROOPAN UNIONIN NEUVOSTO, joka I viittaa Euroopan yhteisön perustamissopimuksen 130 artiklaan, ottaa huomioon valkoisen kirjan kasvusta, kilpailukyvystä ja työllisyydestä, ottaa huomioon "Euroopan unionin teollisuuden kilpailukykypolitiikasta" 14 päivänä syyskuuta 1994 annetun komission tiedonannon (1), ottaa huomioon teollisen yhteistyön kehittämisestä Keski- ja Itä-Euroopan maiden kanssa 16 päivänä maaliskuuta 1995 annetun komission tiedonannon (2), palauttaa mieleen Euroopan teollisuuden kilpailukyvyn parantamisesta 22 päivänä huhtikuuta 1994 annetut neuvoston päätelmät, joissa se nimenomaan - korosti, että Euroopan teollisuuden kehittymisen kannalta on ratkaisevan tärkeää vahvistaa sen asemia kasvavilla markkinoilla ja että yhteistyön kehittäminen teollisuuden alalla voi vaikuttaa tähän myönteisellä tavalla, - kehotti komissiota valmistelemaan tiedonantoja teollisesta yhteistyöstä niiden kolmansien maiden kanssa, joihin yhteisöllä on perinteisesti läheisimmät suhteet historiallisista ja kulttuurisista syistä, palauttaa mieleen 21 päivänä marraskuuta 1994 annetun neuvoston päätöslauselman (3), jossa luetellaan erityisen kiireellisinä toimenpiteinä yhteistyön lujittaminen niiden kolmansien maiden kanssa, joita asia eniten koskee, - tukemalla ponnisteluja, joihin kumppanuusmaat ovat ryhtyneet markkinataloutta edistävän vakaan toimintaympäristön luomiseksi, - tutkimalla edellä mainittujen maiden kanssa tehtävää teollista yhteistyötä koskevia komission ehdotuksia ja toteuttamalla asianmukaisia lyhyen aikavälin toimenpiteitä, palauttaa mieleen kilpailukyvystä 7 päivänä huhtikuuta 1995 annetut neuvoston päätelmät, joissa se pani kiinnostuneena merkille, että komission toiminta teollisuuspolitiikan alalla suuntautuu erityisesti seuraaviin: - teollisuuden alan tapaamisten järjestäminen ottamalla mukaan erityisesti ne maat, joihin yhteisöllä on historiallisista ja kulttuurisista syistä perinteisesti läheiset suhteet, - yhteistyötoimien edistäminen teollisuuden alalla perustamalla tietopankki yhteistyömahdollisuuksien kokoamiseksi, - yhteisön edun mukaisten teollisten yhteistyöhankkeiden tukeminen panemalla täytäntöön ja käyttämällä olemassa olevia yhteisön välineitä, palauttaa mieleen Keski- ja Itä-Euroopan maiden kanssa tehtävästä teollisesta yhteistyöstä 7 päivänä huhtikuuta 1995 annetut neuvoston päätelmät, joissa se lopuksi kehottaa muun muassa komissiota jatkamaan työtä niiden kolmansien maiden kanssa tehtävän teollisen yhteistyön alalla, joihin yhteisöllä on perinteisesti läheiset suhteet, ja antamaan sille lähiaikoina uusia tätä koskevia tiedonantoja, palauttaa mieleen muiden alueiden ja kolmansien maiden kanssa tehtävästä teollisesta yhteistyöstä 6 ja 7 päivänä marraskuuta 1995 annetut neuvoston päätelmät, joissa se nimenomaan - myöntää, että investoinneilla ja teollisella yhteistyöllä on tärkeä merkitys Euroopan unionin teollisuuden kilpailukyvyn lujittamiselle ja tiettyjen alueiden, kuten Keski- ja Itä-Euroopan maiden niiden liittymistä edeltävän strategian osalta sekä Välimeren alueen ja Latinalaisen Amerikan, sosiaalisen ja taloudellisen kehityksen edistämiselle, - korostaa, että tällaisen strategian toteuttaminen rohkaisee talouden toimijoiden yhteistyötä ja että sillä on moninkertaistava vaikutus yritysten välisten erilaisten yhteistyömuotojen kehittämiseen, - katsoo, että tällaisen strategian on perustuttava assosioinnin, ohjelmien suunnittelun ja avoimuuden periaatteille ja että tässä yhteydessä tulisi kiinnittää erityistä huomiota teollisuuden investointihankkeisiin ja niihin liittyvien infrastruktuurien luomiseen, - kehottaa komissiota esittämään vuoden 1996 aikana kattavan tiedonannon teollisesta yhteistyöstä niiden muiden alueiden ja kolmansien maiden kanssa, joihin unionilla on historiallisista syistä perinteisesti läheiset suhteet, teollisuutta koskevan toimintaohjelman määrittämiseksi vahvistamalla sen toteuttamisen edellyttämät suuntaviivat, perusteet ja menetelmät, ja joissa se 27 ja 28 päivänä marraskuuta 1995 pidetyn Euro-Välimeri-konferenssin yhteydessä nimenomaan kehottaa - konferenssin osallistujia tarkastelemaan teollista yhteistyötä ensisijaisena välineenä Välimeren alueen talouden kehittämiseksi ja työpaikkojen luomiseksi edistämällä erityisesti teollisuuden investointeja ja niihin liittyviä infrastruktuureja, - komissiota esittämään vuonna 1996 tiedonannon kaikista Euro-Välimeri-yhteistyötä koskevista näkökohdista, jotta voitaisiin määritellä teollisuuden aiempaa paremmin huomioon ottavan toimintastrategian luomiseksi sovellettavat linjaukset, perusteet ja menetelmät, - puheenjohtajavaltiota ja komissiota järjestämään vuoden 1996 alussa Euroopan unionin ja Välimeren kumppanuusmaiden teollisuusministerien kokouksen syvällisen keskustelun käynnistämiseksi teollisesta yhteistyöstä osana Euro-Välimeri-politiikkaa, ottaa huomioon 27 ja 28 päivänä marraskuuta 1995 Barcelonassa pidetyn Euro-Välimeri-konferenssin loppujulistuksen ja siihen liitetyn työohjelman, ottaa huomioon Tunisian, Israelin ja Marokon kanssa tehdyt Euro-Välimeri-assosiointisopimukset, ottaa huomioon 3 päivänä joulukuuta 1995 pidetyn Euroopan unionin ja Yhdysvaltojen huippukokouksen loppujulistuksen, ottaa huomioon 15 ja 16 päivänä joulukuuta 1995 Euroopan unionin ja Mercosur-maiden välillä Madridissa allekirjoitetun alueiden välisen puitesopimuksen, ottaa huomioon Eurooppa-Aasia-komission puheenjohtajan 2 päivänä maaliskuuta 1996 antaman julistuksen, II PANEE TYYTYVÄISENÄ MERKILLE edistysaskeleet muiden alueiden ja kolmansien maiden kanssa tehtävässä teollisessa yhteistyössä, jolla voidaan vahvistaa sekä Euroopan unionin teollisuuden kilpailukykyä että näiden maiden sosiaalista ja taloudellista kehitystä, Erityisesti: 1) Keski- ja Itä-Euroopan maiden osalta panee tyytyväisenä merkille unioniin liittymistä pyytäneiden maiden kanssa käytävässä rakenteellisessa vuoropuhelussa saavutetun edistymisen, pyytää komissiota jatkamaan liittymistä koskevien ongelmien teollisuusnäkökohtien tarkastelua, tunnustaa komission 23 päivänä kesäkuuta 1995 avatun tietoyhteiskuntaa koskevan foorumin yhteydessä tekemien aloitteiden merkityksen ja panee merkille, että seuraava seurantakokous pidetään 12 ja 13 päivänä syyskuuta 1996 Prahassa, 2) Entisen Jugoslavian osalta panee tyytyväisenä merkille 12 ja 13 päivänä huhtikuuta 1996 Brysselissä pidetyssä Bosnia-Hertsegovinan jälleenrakentamisen rahoittajien konferenssissa läsnä olleiden valtioiden ja kansainvälisten järjestöjen esittämien suositusten ohella komission läheisessä yhteistyössä Euroopan teollisuusliittojen ja -yhdistysten kanssa tekemän aloitteen 23 päivänä heinäkuuta 1996 Brysselissä Euroopan unionin teollisuuspiirien kanssa järjestettävästä konferenssista, jonka tarkoituksena on tiedottaa edellä mainitun maan yhteistyötarpeista ja -mahdollisuuksista, 3) Aasian osalta on tyytyväinen niihin tuloksiin, jotka saavutettiin 2 päivänä maaliskuuta 1996 pidetyssä ensimmäisessä Euroopan ja Aasian välisessä huippukokouksessa (Asem), jossa päätettiin erityisesti syventää yritysten keskinäistä yhteistyötä muun muassa toteuttamalla eurooppalais-aasialainen liike-elämän foorumi, joka kokoontuu ensi kerran vuonna 1996 Ranskassa, panee merkille komission osana Kiinan kanssa tehtävää yhteistyötä koskevaa strategiaa suunnittelemat aloitteet ja erityisesti 23 päivänä toukokuuta 1996 pidetyn teollisuusalan tapaamisen, 4) Latinalaisen Amerikan osalta panee tyytyväisenä merkille Latinalaisessa Amerikassa tapahtuneiden taloudellisten muutosten teollisuuden alalla avaamat uudet näkymät sekä Euroopan unionin kanssa tehtyjen tai useiden Latinalaisen Amerikan valtioiden tai valtioiden ryhmien, kuten Mercosurin, Chilen ja Meksikon kanssa neuvoteltavien sopimusten tarjoamat molemminpuolista etua palvelevat laajentuneet yhteistyömahdollisuudet, 5) AKT-maiden ja eteläisen Afrikan osalta korostaa, että Euroopan unionin ja AKT-maiden sopimus Lomén neljännen AKT-EY-yleissopimuksen muuttamisesta ja kahdeksas rahoituspöytäkirja, jotka allekirjoitettiin Mauritiuksella 4 päivänä marraskuuta 1995, vahvistavat AKT-maiden määrittelemien kehitysstrategioiden sekä Euroopan unionin yhteistyöpolitiikan tavoitteiden ja painopisteiden toisiaan täydentävää luonnetta, panee tyytyväisenä merkille Euroopan unionin ja Etelä-Afrikan välisissä suhteissa taloudellista ja kaupallista yhteistyötä koskevan puitesopimuksen aikaansaamisessa saavutetut edistysaskeleet, joiden vuoksi Euroopan unioni on alkanut toimia yhteistyössä kyseisen maan kanssa 13-15 toukokuuta 1996 pidettävän, G7-maiden tukeman, tietoyhteiskuntaa ja kehitystä koskevan Pretorian kokouksen järjestämiseksi, 6) Yhdysvaltain osalta panee tyytyväisenä merkillä 10 ja 11 päivänä marraskuuta 1995 pidetyn Euroopan unionin ja Yhdysvaltain yritysjohtajien konferenssin (Transatlantic Business Dialogue), joka aloitti uuden vaiheen transatlanttisessa taloudellisessa ja kaupallisessa vuoropuhelussa, panee merkille asiakirjat, jotka hyväksyttiin Madridissa 3 päivänä joulukuuta 1995 pidetyssä Euroopan unionin ja Yhdysvaltojen huippukokouksessa, jonka yhteydessä luotiin perusta transatlanttisten yhteyksien lujittamiselle muun muassa talouden alalla, 7) Japanin osalta antaa arvoa Euroopan unionin ja Japanin teollisuuspolitiikkaa koskevan vuoropuhelun vahvistamiselle ja syventämiselle vuonna 1987 perustetun teollisen yhteistyön keskuksen välityksellä, jonka avulla on ollut mahdollista käynnistää joukko keskinäisiä yhteistyöohjelmia, III Välimeren alueen osalta panee tyytyväisenä merkille EU:n ja Välimeren maiden suhteissa 27 ja 28 päivänä marraskuuta 1995 pidetyn Barcelonan konferenssin jälkeen tapahtuneen edistyksen sekä puheenjohtajavaltion ja komission kyseisen konferenssin seurannan varmistamiseksi päättämän työohjelman toteuttamiseksi suunnittelemat aloitteet, tukee puheenjohtajavaltion aloitetta Euroopan unionin ja kolmansien Välimeren maiden teollisuusministereiden ensimmäisen teollis-taloudellista kumppanuutta koskevan konferenssin kutsumiseksi koolle Brysselissä 20 ja 21 päivänä toukokuuta 1996 ja tässä yhteydessä - korostaa, että Välimeren alueen teollisuuden kehittäminen, jossa olisi otettava huomioon jaetun hyvinvoinnin vyöhykkeen luomisessa välineinä toimivat kilpailupolitiikan ensisijaiset tekijät, on perustaa avoimen ja kilpailuun perustuvan talouden vähittäiselle vahvistamiselle sekä yksi investointien määrän lisääntymisen perusedellytys, - katsoo, että tässä ministerikokouksessa on mahdollisuus käydä syvällistä ja avointa keskustelua Välimeren kumppanuusmaiden teollisuuden kehittämisestä sekä niistä suuntaviivoista, joita olisi noudatettava, ja niistä toimista, jotka olisi toteutettava, jotta EU:n ja Välimeren talous- ja rahoitusalan kumppanuuden teollisuutta koskevalle osalle voitaisiin antaa konkreettinen sisältö, - tunnustaa, että olisi suunniteltava EU:n ja Välimeren maiden teollisuuden alan aloitteiden ja toimien kehittämistä integroidun ja yhtenäisen toiminnan varmistamiseksi, ja pitää tämän vuoksi tärkeänä, että laaditaan erityinen työohjelma tarkentamalla tärkeimpiä teollisuuspolitiikkaan vaikuttavia tekijöitä ja - toivoo lopuksi, että tämän konferenssin tuloksista olisi huomattavaa apua komission tulevassa työssä, erityisesti sen lähiaikoina EU:n ja Välimeren maiden teollisesta yhteistyöstä esittämää tiedonantoa ajatellen. IV KEHOTTAA KOMISSIOTA: - tehostamaan työskentelyään tiedonantojen ja soveltuvien ehdotusten esittämiseksi teollisesta yhteistyöstä niiden kolmansien maiden kanssa, joihin yhteisöllä on perinteisesti läheiset suhteet historiallisista ja kulttuurisyistä, - antamaan neuvostolle puolivuotiskertomuksen yhteisön ja kolmansien maiden teollisen yhteistyön piirissä suoritetuista toimista. V SITOUTUU: järjestämään komission kertomuksen pohjalta keskustelun, jotta voitaisiin arvioida teollisen yhteistyön osuus eurooppalaisen teollisuuden kilpailukyvyn vahvistamisessa ja asianomaisten kolmansien maiden yhteiskunnallis-taloudellisessa kehityksessä. (1) Asiak. KOM(94) 319 lopull. (2) Asiak. KOM(95) 71 lopull. (3) EYVL N:o C 343, 6.12.1994, s. 1